പ്രവാഹം കാത്ത് നാട്ടുകാര് നേര്ത്തൊഴുകി പെരിയാര് add p2 package കട്ടപ്പന: മുല്ലപ്പെരിയാര് ഡാമിലെ രണ്ട് ഷട്ടറുകളും തുറന്നെങ്കിലും പെരിയാര് തീരദേശവാസികള് ആശങ്കപ്പെട്ടതുപോലെ നദിയില് ജലനിരപ്പ് ഉയര്ന്നില്ല. വെള്ളം ഒഴുകിവരുന്നത് കാണാന് രാവിലെ 10മണി മുതല് ചപ്പാത്ത് പാലത്തിലും ഉപ്പുതറ പാലത്തിലും ജനം തടിച്ചുകൂടി. ജലനിരപ്പില് കാര്യമായ മാറ്റമില്ലെന്ന് വന്നതോടെ അവര് സന്തോഷം പങ്കുവെച്ചു. നാലുമണിയോടുകൂടി ആളുകള് മടങ്ങിക്കഴിഞ്ഞാണ് പെരിയാറിലെ ജലത്തില് നേരിയ വര്ധന ഉണ്ടായത്. ആറു മണിയോടെ ജലം ഇടുക്കി ജലാശയത്തിലെ അഞ്ചുരുളിയില് എത്തി. നദിയിലെ ജലനിരപ്പ് ഏതാനും സന്െറിമീറ്റര് മാത്രമാണ് ഉയര്ന്നത്. ഇത് ഒരുതരത്തിലും പെരിയാര് തീരദേശ വാസികളെ വിഷമിപ്പിക്കില്ലെന്നു വ്യക്തമായതോടെ ആശങ്കയുടെ നിമിഷങ്ങള് ഒഴിഞ്ഞു. വള്ളക്കടവ്, മഞ്ചുമല, വണ്ടിപ്പെരിയാര്, ശാന്തിപാലം, ചപ്പാത്ത്, എന്നിവിടങ്ങളിലൂടെ ഒഴുകി നാലരയോടെയാണ് ജലം അയ്യപ്പന്കോവില് ചപ്പാത്തിലെത്തിയത്. ഇവിടെ ജലനിരപ്പില് നേരിയ വര്ധനവന്നു. ഏറെ സുരക്ഷ ക്രമീകരണങ്ങള് ഒരുക്കിയിരുന്നെങ്കിലും പെരിയാര് തീരദേശം രാവിലെ മുതല് ആശങ്കയുടെ നിഴലിലായിരുന്നു. ഫോട്ടോ. മുല്ലപ്പെരിയാര് ജലം ഒഴുകിവരുന്നതുകാണാന് ചപ്പാത്ത് പാലത്തില് തടിച്ചുകൂടിയ നാട്ടുകാര്